ai4bharat/Pralekha huggingface dataset:
பாதுகாப்பு அமைச்சகம்
'தற்சார்பு இந்தியா திட்டம்' மூலம் ரூ.76,390 கோடி மதிப்பிலான பரிந்துரைகளுக்கு மத்திய பாதுகாப்புத்துறை அமைச்சர் ராஜ்நாத் சிங் தலைமையிலான பாதுகாப்புத் தளவாடக் கொள்முதல் கவுன்சில் ஒப்புதல்
பிரதமர் திரு.நரேந்திர மோடியின் “தற்சார்பு இந்தியா திட்டத்தின்” அழைப்பை ஏற்று, மத்திய பாதுகாப்புத்துறை அமைச்சர் ராஜ்நாத் சிங் தலைமையில், பாதுகாப்புத் தளவாடக் கொள்முதல் கவுன்சிலின் கூட்டம் இன்று  நடைபெற்றது. இதில், ரூ.76,390 கோடி ரூபாய் மதிப்பிலான பாதுகாப்புத் தளவாட கொள்முதலுக்கான பரிந்துரைக்கு ஒப்புதல் அளிக்கப்பட்டது. இது இந்தியாவின் பாதுகாப்புத் தொழிலுக்கு ஊக்கமளிப்பதுடன், வெளிநாட்டுச் செலவுகளை கணிசமாகக் குறைக்கவும் உதவும்.
இந்திய ராணுவத்துக்கான பல்வேறு வாகனங்கள், பீரங்கிகள், பீரங்கி எதிர்ப்பு ஏவுகணைகள் போன்ற இந்தியாவில் தயாரிக்கப்பட்டு, மேம்படுத்தப்பட்ட ராணுவத் தளவாடங்களுக்கு ஒப்புதல் அளிக்கப்பட்டது.
இந்தியக் கடற்படைக்கு, அடுத்த தலைமுறைக்கான ஆயுதங்கள் உள்ளிட்டவற்றை வாங்குவதற்கு ரூ.36,000 கோடி மதிப்பிலான பரிந்துரைகளுக்கும் ஒப்புதல் வழங்கப்பட்டது.
மேலும் செய்திகளை அறிந்துக் கொள்ள பின்வரும் ஆங்கில இணைப்பைக் காணவும்: https://pib.gov.in/PressReleasePage.aspx?PRID=1831550
பெண்கள் மற்றும் குழந்தை நலன் அமைச்சகம்
மத்திய அமைச்சர் திருமதி ஸ்மிருதி சுபின் இரானி தலைமையில் மாநிலங்கள்/ யூனியன் பிரதேசங்களின் தேசிய மாநாடு
குஜராத் மாநிலம் கெவாடியாவில் ஆகஸ்ட் 30 மற்றும் 31 ஆம் தேதிகளில் நடைபெற்ற மாநிலங்கள்/ யூனியன் பிரதேசங்களின் தேசிய மாநாடு 2021க்கு மத்திய பெண்கள் மற்றும் குழந்தை நல அமைச்சர் திருமதி ஸ்மிருதி சுபின் இரானி தலைமை வகித்தார். இந்த நிகழ்ச்சியில் இணை அமைச்சர் டாக்டர் மகேந்திரபாய் முஞ்ச்பாரா, மற்றும் பல்வேறு மாநிலங்களின் அமைச்சர்கள், மாநிலங்கள் மற்றும் யூனியன் பிரதேசங்களின் பெண்கள் மற்றும் குழந்தை வளர்ச்சி/ சமூக நலத்துறை முதன்மைச் செயலாளர்கள் உள்ளிட்டோர் கலந்து கொண்டார்கள். மிஷன் போஷன் 2.0, மிஷன் வாத்சல்யா மற்றும் மிஷன் சக்தி ஆகிய மூன்று முக்கிய முன்முயற்சிகளை சிறப்பாக அமல்படுத்துவது தொடர்பாக நிகழ்ச்சியில் விரிவாக ஆலோசிக்கப்பட்டது.
ஆகஸ்ட் 31-ஆம் தேதி நடைபெற்ற முக்கிய நிகழ்வின்போது, இரும்பு மனிதர் திரு சர்தார் வல்லபாய் பட்டேலை போற்றும் வகையில் ஒற்றுமை சிலைக்கு மரியாதை செலுத்தப்பட்டது. இதைத்தொடர்ந்து, நாடு முழுவதும் ஊட்டச்சத்து தோட்டங்களை ஊக்குவிக்கும் வகையில் ‘ஒரே பாரதம், உன்னத பாரதம்' தொலைநோக்குப் பார்வையை எடுத்துரைக்கும் வகையில் ஊட்டச்சத்துமிக்க பழச் செடிகளை நடும் நிகழ்ச்சி நடைபெற்றது.
மாநாட்டில் முக்கிய உரை நிகழ்த்திய அமைச்சர் திருமதி ஸ்மிருதி சுபின் இரானி, ஊட்டச்சத்து மாதம் 2021 இன்று  தொடங்கப்பட உள்ள நிலையில், ஊட்டச்சத்து தோட்டங்களை மேம்படுத்தும் இலக்குகளில் தீவிரமாக ஈடுபடுமாறு அனைத்து மாநில அரசுகளையும் கேட்டுக் கொண்டார். மிஷன் வாத்சல்யா குறித்துப் பேசிய அவர், சிறார் நீதிச் சட்டத்தில் அண்மையில் மேற்கொள்ளப்பட்டுள்ள திருத்தங்களின் முக்கியத்துவத்தை வலியுறுத்தினார். இந்தச் சட்டத்தின்கீழ் விதிகளை வடிவமைப்பதற்கு மாநிலங்கள் தங்களது கருத்துகளைத் தெரிவிக்குமாறு அவர் கேட்டுக்கொண்டார்.
பிரதமர் திரு நரேந்திர மோடியின் தொலைநோக்குப் பார்வையான பெண்களால் முன்னெடுத்துச் செல்லப்படும் வளர்ச்சியின் முக்கியத்துவத்தை வலியுறுத்திய அமைச்சர், பணிக்காக வேறு மாநிலங்களிலிருந்து இடம்பெறும் மகளிர் மற்றும் இளம் பெண்களுக்கு மகளிர் விடுதிகளை ஏற்படுத்தித் தருவது குறித்தும் திட்டமிடுமாறு அவர் யோசனை தெரிவித்தார். மிஷன் சக்தியின் முக்கியத்துவத்தை எடுத்துரைத்த அவர், ஒரு நிறுத்த மையங்களை நாட்டின் மீதமுள்ள மாவட்டங்களிலும் தொடங்குமாறு மாநிலங்களைக் கேட்டுக்கொண்டார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://www.pib.gov.in/PressReleasePage.aspx?PRID=1750955
தொலைதொடர்பு மற்றும் தகவல் தொழில்நுட்ப அமைச்சகம்
சி-டாட் நிறுவனத்தின் 38-வது நிறுவன தின கொண்டாட்டம்
தகவல் தொடர்பு அமைச்சகத்தின் தொலைத்தொடர்புத் துறையின் கீழ் இயங்கும் தொலைத்தொடர்பு ஆராய்ச்சி மற்றும் மேம்பாட்டு நிறுவனமான டெலிமேட்டிக்ஸ் மேம்பாட்டு மையம்  நேற்று தனது 38-ஆவது நிறுவன தினத்தைக் கொண்டாடியது.
இதனை முன்னிட்டு, தொலைத்தொடர்பு மற்றும் தகவல் மற்றும் தொலைதொடர்புத் துறையில் வளர்ந்து வரும் புதிய பரிணாமங்கள் சம்பந்தமான கருப்பொருள்களில் சி-டாட் நிறுவனம் தொழில்நுட்ப பயிலரங்குகள் மற்றும் கருத்தரங்குகளை நடத்தியது. பெருந்தொற்றின் காரணமாக ஜிபி மீமாம்சி சொற்பொழிவு தொடர் 2021 இன் ஒரு பகுதியாக, சர்வதேச தொழில்நுட்ப மாநாடு காணொலி வாயிலாக நடைபெற்றது. பல்வேறு துறைகளைச் சேர்ந்த நிபுணர்கள், தொலைத்தொடர்பு துறையைச் சேர்ந்த மூத்த பிரதிநிதிகள், உலகம் முழுவதிலும் உள்ள கல்வியாளர்கள் போன்றோர் இந்த மாநாட்டில் கலந்துகொண்டு எதிர்கால தொலைத்தொடர்பு தொழில்நுட்பங்கள் குறித்த தங்களது அனுபவங்கள் மற்றும் கருத்துக்களைப் பகிர்ந்து கொண்டனர்.
மின்னணு தகவல் தொடர்பு ஆணையத்தின் தலைவரும் தொலைத்தொடர்பு செயலாளருமான திரு அன்ஷூ பிரகாஷ் இந்த தொழில்நுட்ப மாநாட்டைத் துவக்கி வைத்தார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1751929
பிரதமர் அலுவலகம்
ராஜஸ்தான் மாநிலம் நாகவுரில் ஏற்பட்ட சாலை விபத்தில் நேரிட்ட உயிரிழப்பிற்கு பிரதமர் இரங்கல்
ராஜஸ்தான் மாநிலம் நாகவுரில் ஏற்பட்ட சாலை விபத்தில் நேரிட்ட உயிரிழப்பிற்கு பிரதமர் திரு நரேந்திர மோடி ஆழ்ந்த இரங்கலைத் தெரிவித்துள்ளார்.
பிரதமர் அலுவலகம் வெளியிட்டுள்ள சுட்டுரைச் செய்தியில், “ராஜஸ்தானின் நாகவுரில் ஏற்பட்ட கோரமான சாலை விபத்து மிகுந்த வருத்தத்தை அளிக்கிறது. விபத்தில் உயிரிழந்தவர்களின் குடும்பத்தினருக்கு எனது இரங்கல்களைத் தெரிவித்துக் கொள்கிறேன். காயமடைந்தவர்கள் விரைவில் குணமடைய வேண்டுகிறேன்”, என்று குறிப்பிடப்பட்டுள்ளது.
பிரதமர் அலுவலகம்
நாடு முழுவதும் 508 ரயில் நிலையங்களின் சீரமைப்புப் பணிகளுக்கு ஆகஸ்ட் 6-ம் தேதி பிரதமர் திரு நரேந்திர மோடி அடிக்கல் நாட்டுகிறார்
அம்ரித் பாரத் ரயில் நிலைய திட்டத்தின் கீழ் ரூ. 24,470 கோடி செலவில் இந்த ரயில் நிலையங்கள் மறுசீரமைக்கப்பட உள்ளன
நகரங்களின் இருபுறங்களும் முறையாக ஒருங்கிணைக்கப்பட்டு ரயில் நிலையங்களுக்கு இணைப்பை ஏற்படுத்தி நகர மையங்களாக மேம்படுத்த பெருந்திட்டங்கள் தயாரிக்கப்பட்டு வருகின்றன
ரயில் நிலையத்தை மையமாகக் கொண்ட நகர்ப்புற வளர்ச்சிக்கான தொலைநோக்குப் பார்வையுடன் மேற்கொள்ளப்படும் ஒருங்கிணைந்த அணுகுமுறை
உள்ளூர் கலாச்சாரம், பாரம்பரியம் மற்றும் கட்டிடக்கலை ஆகியவற்றின் அடிப்படையில் ரயில் நிலைய கட்டுமானங்கள் வடிவமைக்கப்படும்
வரலாற்று சிறப்புமிக்க முயற்சியாக, நாடு முழுவதும் உள்ள 508 ரயில் நிலையங்களை மறுசீரமைப்பதற்கான பணிகளுக்கு பிரதமர் திரு நரேந்திர மோடி ஆகஸ்ட் 6 ஆம் தேதி காலை 11 மணிக்கு காணொலிக் காட்சி மூலம் அடிக்கல் நாட்டுகிறார்.
அதிநவீன பொதுப் போக்குவரத்தை உருவாக்குவது குறித்து பிரதமர் அடிக்கடி வலியுறுத்தி வருகிறார். நாடு முழுவதும் மக்களுக்கு விருப்பமான போக்குவரத்து முறையாக ரயில்வே உள்ளது என்று குறிப்பிட்டுள்ள பிரதமர், ரயில் நிலையங்களில் உலகத் தரம் வாய்ந்த வசதிகளை வழங்க வேண்டியதன் முக்கியத்துவத்தையும் வலியுறுத்தியுள்ளார். இந்த தொலைநோக்குப் பார்வையின் அடிப்படையில், நாடு முழுவதும் 1309 ரயில் நிலையங்களை மறுசீரமைக்க அம்ரித் பாரத் ரயில் நிலையத் திட்டம் தொடங்கப்பட்டுள்ளது.
இத்திட்டத்தின் ஒரு பகுதியாக, 508 ரயில் நிலையங்களை மறுசீரமைக்க, பிரதமர் திரு நரேந்திர மோடி ஆகஸ்ட் 6-ம் தேதி அடிக்கல் நாட்டுகிறார். இந்த நிலையங்கள் ரூ. 24,470 கோடி செலவில் சீரமைக்கப்படும். இந்த நிலையங்களை நகரின் இருபுறமும் முறையாக ஒருங்கிணைத்து, நகரின் முக்கிய மையப்பகுதியாக மேம்படுத்த பெருந்திட்டம் தயாரிக்கப்பட்டு வருகிறது. இந்த ஒருங்கிணைந்த அணுகுமுறை ரயில் நிலையத்தை மையமாகக் கொண்ட நகர்ப்புற வளர்ச்சியின் தொலைநோக்குப் பார்வையை அடிப்படையாகக் கொண்டதாகும்.
உத்தரபிரதேசம் மற்றும் ராஜஸ்தானில் தலா 55 ரயில் நிலையங்கள், பீகாரில் 49, மகாராஷ்டிராவில் 44, மேற்கு வங்கத்தில் 37, மத்திய பிரதேசத்தில் 34, அசாமில் 32, ஒடிசாவில் 25, பஞ்சாபில் 22, குஜராத் மற்றும் தெலுங்கானாவில் தலா 21, ஜார்கண்டில் 20, ஆந்திரா மற்றும் தமிழ்நாட்டில் தலா 18, ஹரியானாவில் 15, கர்நாடகாவில் 13 ரயில் நிலையங்கள் உட்பட 27 மாநிலங்கள் மற்றும் யூனியன் பிரதேசங்களில் இந்த 508 நிலையங்கள் அமைந்துள்ளன.
மறுவடிவமைப்பு செயல்முறை பயணிகளுக்கு நவீன வசதிகளை வழங்குவதோடு, நன்கு திட்டமிடப்பட்டு வடிவமைக்கப்பட்டு போக்குவரத்து நடைமுறையை உறுதி செய்யும். இந்த ரயில் நிலைய கட்டடங்களின் வடிவமைப்பு உள்ளூர் கலாச்சாரம், பாரம்பரியம் மற்றும் கட்டடக்கலை ஆகியவற்றை அடிப்படையாக கொண்டு அமைந்திருக்கும்.
சுகாதாரம் மற்றும் குடும்ப நலத்துறை அமைச்சகம்
கொவிட்-19 : 6.1 லட்சத்திற்கும் அதிகமான தொற்றாளர்கள் குணமடைந்துள்ளனர்
கொவிட்-19 தடுப்பு, கட்டுப்படுத்துதல் மற்றும் நிர்வகிப்பதற்காக, மாநிலங்கள் / யூனியன் பிரதேசங்களுடன் இணைந்து ‘ஒட்டு மொத்த அரசும்’ செயல்படுவது என்ற உத்தியை மத்திய அரசு பின்பற்றுகிறது. கூட்டு முயற்சிகள், தொடர்ந்து மதிப்பாய்வு செய்யப்பட்டு மிக உயர்ந்த மட்டத்தில் கண்காணிக்கப்பட்டு வருகின்றன.
தொற்று பாதிப்புகளைக் குறைப்பதற்காக எடுக்கப்பட்ட நடவடிக்கைகளால் நோயாளிகளின் எண்ணிக்கை குறைந்துள்ளது. இன்றைய நிலவரப்படி, நம் நாட்டில் கொவிட்-19 நோயாளிகளின் எண்ணிக்கை 3,31,146 மட்டுமே. இது இதுவரை கண்டறியப்பட்ட மொத்த தொற்றுப் பாதிப்புகளில் மூன்றில் ஒரு பங்கு  ஐ விட சற்று அதிகமாக உள்ளது.
நாள்தோறும் வீடு வீடாக சென்று தொற்று குறித்து கணக்கெடுப்பது உள்ளிட்ட கட்டுப்பாட்டு நடவடிக்கைகளால் கொவிட்-19 பாதிப்பு குறைக்கப்பட்டுள்ளதோடு, தொடர்ந்து அதனை கட்டுப்பாட்டுக்குள் கொண்டு வரவும் இவை உதவின.
இந்த ஆண்டு ஜூன் மாதத்தின் 3-வது வாரத்திலிருந்து குணமடைவோர் விகிதம் 50 விழுக்காட்டை கடந்துள்ளது. குணமடையும் நோயாளிகளின் எண்ணிக்கை தொடர்ந்து அதிகரிப்பதோடு, தொற்றால் பாதிக்கப்படுவோரின் எண்ணிக்கை குறைந்து வருகிறது. கொவிட்-19 நோயாளிகளில் 63.25 சதவீதத்தினர் இதுவரை குணமடைந்துள்ளனர்.
சுகாதாரம் மற்றும் குடும்ப நலத்துறை அமைச்சகம்
மாநிலங்களுக்கு விநியோகிக்கப்பட்ட சர்வதேச கொவிட் நிவாரணப்பொருட்கள்
சர்வதேச நாடுகள் மற்றும் அமைப்புகள் நன்கொடையாக அளிக்கும் கொவிட் நிவாரண மருத்துவ பொருட்களை மத்திய அரசு கடந்த ஏப்ரல் 27ம் தேதி முதல் பெற்று வருகிறது. இவைகள் மாநிலங்கள்/ யூனியன் பிரதேசங்களுக்கு முறையாக விநியோகிக்கப்பட்டு வருகின்றன.
நேற்று வரை, மொத்தம் 18,265 ஆக்ஸிஜன் செறிவூட்டிகள், 19,085 ஆக்ஸிஜன் சிலிண்டர்கள், 19 ஆக்ஸிஜன் உற்பத்தி ஆலைகள், 15,256 வென்டிலேட்டர்கள், 7.7 லட்சம் ரெம்டெசிவிர் குப்பிகள், 12 லட்சம் ஃபவிபிராவிர் மாத்திரைகள் பல மாநிலங்களுக்கு சாலை மார்க்கமாகவும், விமானம் மூலமும் அனுப்பப்பட்டுள்ளன.
கடந்த 27/ 29ம் தேதிகளில் தென்கொரியா, இந்தியா-பஹ்ரைன் அமைப்புகள், ஷாங்காயில் உள்ள இந்தியர்கள், ஐக்கிய அரசு எமிரேட்ஸில் உள்ள இந்தியர்கள் குழு, சி ட்ரிப் மற்றும் எலி லிலி ஆகிய அமைப்புகள் அனுப்பிய முக்கியப் பொருட்கள்:
ஆக்ஸிஜன் செறிவூட்டிகள்: 225.
பாரிசிடினிப் : 5.6 லட்சம் மாத்திரைகள்.
மற்றும் கொவிட் துரித பரிசோதனை கருவிகள்.
இவற்றை மாநிலங்களுக்கு உடனடியாக விநியோகிக்கும் பணியை மத்திய சுகாதாரத்துறை அமைச்சகம் மேற்கொள்கிறது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1722917
-----
(Visitor Counter : 116
அறிவியல் மற்றும் தொழில்நுட்பத்துறை
சார்ஸ்-கோவி-2-வின் முதல் அனைத்திந்திய 1000 மரபணு வரிசைப்படுத்துதல் வெற்றிகரமாக முடிவடைந்துள்ளதாக டாக்டர். ஹர்ஷ் வர்தன் அறிவிப்பு.
சார்ஸ்-கோவி-2-வின் முதல் அனைத்திந்திய 1000 மரபணு வரிசைப்படுத்துதல் வெற்றிகரமாக முடிவடைந்துள்ளதாக அறிவியல், தொழில்நுட்பம், சுகாதாரம், குடும்ப நலம் மற்றும் புவி அறிவியல் அமைச்சர், டாக்டர். ஹர்ஷ் வர்தன் இன்று அறிவித்தார். உயிரித் தொழில்நுட்பத் துறையுடன் கூட்டம் ஒன்றை நடத்திய அவர், உயிரித் தொழில்நுட்பத் துறை, உயிரித் தொழில்நுட்பத் தொழில்கள் ஆய்வு உதவிக் குழு  மற்றும் உயிரித் தொழில்நுட்பத் துறை - தன்னாட்சி நிறுவனங்கள் ஆகியவற்றின் கோவிட்-19 நடவடிக்கைகளை ஆய்வு செய்தார்.
கூட்டத்தின் போது, உயிரித் தொழில்நுட்பத் துறையால் குறுகிய காலத்தில் நிறுவப்பட்ட ஐந்து பிரத்யேக கோவிட்-19 உயிரிக் களஞ்சியங்களைக் கொண்ட மிகப்பெரிய வலைப்பின்னலைத் தொடங்கி வைத்த டாக்டர். ஹர்ஷ் வர்தன், அதை நாட்டுக்கு அர்ப்பணித்தார். பரிதாபாத்தில் உள்ள டிரான்ஸ்லேஷனல் சுகாதார அறிவியல் மற்றும் தொழில்நுட்ப மையம் , புவனேஸ்வரில் உள்ள வாழ்க்கை அறிவியல் நிறுவனம் , புதுதில்லியில் உள்ள கல்லீரல் மற்றும் பித்தநீர் அறிவியல் நிறுவனம் , புனேவில் உள்ள தேசிய செல் அறிவியல் மையம்  மற்றும் பெங்களூருவில் உள்ள குருத்தணு அறிவியல் மற்றும் மீளுருவாக்க மருந்துகள் நிறுவனம் ஆகியவற்றில் இவை அமைந்துள்ளன. "பெருந்தொற்றை ஒழிப்பதற்கான இந்த இடைவிடாத போரில்" உயிரி தொழில்நுட்பத் துறையின் முயற்சிகளை அவர் பாராட்டினார்.
"16 தடுப்பு மருந்துகளின் மாதிரிகள் வளர்ச்சியின் பல்வேறு கட்டங்களில் இருப்பதாகவும், பிசிஜி தடுப்பு மருந்து, சோதனையின் மூன்றாவது கட்டத்தில் இருப்பதாகவும், ஜைடஸ் காடிலா டிஎன்ஏ தடுப்பு மருந்து முதல் கட்டத்தின் இரண்டாவது சோதனையில் இருப்பதாகவும், நான்கு தடுப்பு மருந்துகள் மருத்துவமுறைக்கு முந்தைய ஆய்வில் கடைசிக் கட்டத்தில் இருப்பதாகவும்," டாக்டர் ஹர்ஷ் வர்தன் தெரிவித்தார். "ஐந்து சிறந்த மருத்துவமுறை ஆய்வக நடைமுறை  பரிசோதனை இடங்கள் உருவாக்கப்பட்டு, ஆறு விலங்கு மாதிரிகளுக்கான தடுப்பு மருந்து உருவாக்கல் ஆய்வுகளும் தயார் நிலையில் உள்ளன," என்று அவர் கூறினார்.
16 தடுப்பு மருந்து மாதிரிகளின் வளர்ச்சியின் பல்வேறு கட்டங்கள் குறித்த தகவல்களுக்கு இங்கே சொடுக்கவும்.உயிரி தொழில்நுட்பத் துறையின் கோவிட்-19  எதிர்வினை குறித்த தகவல்களுக்கு இங்கே சொடுக்கவும்.
பிரதமர் அலுவலகம்
குஜராத்தின் மோதேராவில் உள்ள மோதேஸ்வரி மாதா கோயிலில் பிரதமர் தரிசனம் மற்றும் பூஜை செய்தார்
குஜராத்தின் மோதேராவில் உள்ள மோதேஸ்வரி மாதா கோவிலுக்கு இன்று சென்றிருந்த பிரதமர் திரு நரேந்திர மோடி அங்கு தரிசனம் மற்றும் பூஜை செய்தார். பிரதமர் வருகையையொட்டி அவருக்கு வரவேற்பு அளிக்கப்பட்டது. கருவறையில் அமைந்த மோதேஸ்வரி மாதா சிலைக்கு முன், கைகளைக் கூப்பி, தலை வணங்கிய மோடி, கடவுளிடம் ஆசி பெற்றார்.
பிரதமருடன் குஜராத் முதலமைச்சர் திரு பூபேந்திர படேல், நாடாளுமன்ற உறுப்பினர் திரு சி ஆர் பாட்டீல் ஆகியோர் உடனிருந்தனர்.
முன்னதாக, குஜராத்தில் உள்ள மோதேரா, மெஹ்சானாவில் ரூ. 3900 கோடி மதிப்பிலான பல திட்டங்களுக்குப் பிரதமர் இன்று அடிக்கல் நாட்டினார் மற்றும் அர்ப்பணித்தார். 24x7 சூரிய சக்தியில் இயங்கும் இந்தியாவின் முதல் கிராமமாக மோதேராவைப் பிரதமர் அறிவித்தார்.
எரிசக்தி அமைச்சகம்
மத்திய அரசின் பொதுத்துறை நிறுவனங்களில், ஊரக மின்விசை நிறுவனம் , 21 நிதியாண்டில் புரிந்துணர்வு ஒப்பந்தங்கள் தொடர்பான அளவுருக்களில் முழுமையான மதிப்பெண்ணைப் பெற்றுள்ளது
மத்திய அரசுக்குச் சொந்தமான வங்கி-சாரா நிதி நிறுவனமும், மத்திய மின்துறையின் கட்டுப்பாட்டில் செயல்படும் நவரத்னா நிறுவனமுமான, ஊரக மின்விசை நிறுவனம் , 21நிதியாண்டில், நிதியமைச்சகத்தின் பொது நிறுவனங்கள் துறை நிர்ணயித்த இலக்குகள் மற்றும் சாதனைகளில் அதிகபட்ச மதிப்பெண்ணான 100-ஐ எட்டியுள்ளதாக மதிப்பிடப்பட்டுள்ளது. மத்திய பொதுத்துறை நிறுவனங்களுக்கான தீவிர மற்றும் விருப்பமுள்ள புரிந்துணர்வு ஒப்பந்தங்களில் இந்த சாதனையைப் படைத்துள்ளது.
மத்திய அரசின் 32 துறைகளின்  கட்டுப்பாட்டில் செயல்படும் 123 மத்திய பொதுத்துறை நிறுவனங்களில், ஊரக மின்விசை நிறுவனம் மட்டுமே, இந்த சாதனையை எட்டியுள்ளது.
மின்துறையின் இந்த மாபெரும் நிறுவனம், 21-ம் நிதியாண்டில், இதுவரை இல்லாத அளவாக ரூ.8,362 கோடி நிகர லாபம் ஈட்டி, முந்தைய நிதியாண்டைக் காட்டிலும் 71% அதிக லாபத்தை ஈட்டியுள்ளது. இந்த நிறுவனத்தின் நிகர சொத்து மதிப்பும், 24% உயர்ந்து, 31 மார்ச் 2021 நிலவரப்படி ரூ.43,426 கோடி அளவுக்கு அதிகரித்துள்ளது.
ஊரக மின்விசை நிறுவனம், மின்சாரத் துறையை நம்பகமான, வலுவான மற்றும் புத்தெழுச்சி பெற்றதாக மாற்ற தொடர்ந்து பணியாற்றி வருகிறது.
அறிவியல் மற்றும் தொழில்நுட்பத்துறை
வடக்கு மேற்கு தொடர்ச்சி மலைகளின் மேட்டு சமவெளிகளும் / பீடபூமிகளும் பாதுகாக்கப்படுவதற்கு முக்கியத்துவம் அளிக்க வேண்டும் : பூச்செடி உயிரின ஆய்வு
வடக்கு மேற்கு தொடர்ச்சி மலைகளில் உள்ள வனங்கள் மட்டுமல்லாமல், மேட்டு சமவெளிகளும் / பீடபூமிகளும் பாதுகாக்கப்படுவதற்கு முன்னுரிமை அளிக்கப்பட வேண்டும் என்று வடக்கு மேற்கு தொடர்ச்சி மலைகளில் உள்ள செடிகள் குறித்த புள்ளிவிவரங்கள் சுட்டிக் காட்டுவதாக மத்திய அறிவியல் தொழில்நுட்பத் துறையின் கீழ் செயல்படும் தன்னாட்சி அமைப்பான புனேவில் உள்ள அகர்கர் ஆராய்ச்சி கழகத்தின் அறிவியலாளர்கள் புள்ளி விவரங்களைத் தெரிவித்துள்ளார்கள்.
மேட்டு சமவெளிகளும் மலை முகடுகளுமே வட்டார உயிரினங்களுக்கு வாழ்வளிப்பதாக இருப்பதால் பாதுகாப்புத் திட்டங்களில் அதற்கு முன்னுரிமை அளிக்கப்பட வேண்டியதன் அவசியம் அதிகரிக்கிறது.
வட்டார உயிரினங்களில் பெரும்பாலானவை மழைக்காலங்களில் மட்டுமே, குறுகிய காலம் மட்டுமே வாழ்ந்து மடியும், பூச்சி உண்ணிகளான தெரோஃபைட் உயிரினங்களே என்று டாக்டர் மண்டர் தத்தர் மற்றும் டாக்டர் ரீதேஷ்குமார் சவுத்திரி தலைமையிலான குழு கண்டறிந்துள்ளது
படம் 1: அபுலிஷன் ரனடெய் , மேற்கு தொடர்ச்சி மலையின் வடக்கில் அழிந்து வரும் நிலையில் உள்ள வட்டார உயிரினம்
மேலும் விவரங்களுக்கு டாக்டர் மண்டர் தத்தர், அறிவியலாளர், பல்லுயிர் பெருக்கம் மற்றும் தொல்லுயிரியல் குழு  மற்றும் டாக்டர் தகேஃபல்கர்,, இயக்குனர்  ARI புனே  ஆகியோரைத் தொடர்பு கொள்ளலாம்
(Visitor Counter : 152
பாதுகாப்பு அமைச்சகம்
மேற்கத்திய படைப்பிரிவின் சந்திமந்திர் மருத்துவமனை மிகச் சிறந்த சேவை மருத்துவமனைக்கான பாதுகாப்பு அமைச்சர் கோப்பையை வென்றது
மேற்கத்திய படைப்பிரிவின் சந்திமந்திர் மருத்துவமனைக்கு 2017ஆம் ஆண்டுக்கான ஆயுதப்படைகள் மருத்துவ சேவைகள் பிரிவில் மிகச் சிறந்த சேவை மருத்துவமனைக்கான பாதுகாப்பு அமைச்சர் கோப்பையை இன்று  புதுதில்லியில் பாதுகாப்பு அமைச்சர் திருமதி நிர்மலா சீதாராமன் வழங்கினார்.
தெற்கத்திய படைப்பிரிவின் புனே மருத்துவமனை மிகச் சிறந்த இரண்டாவது படைப்பிரிவு மருத்துவமனையாக அறிவிக்கப்பட்டது.
நிகழ்ச்சியில் பாதுகாப்பு அமைச்சர் திருமதி நிர்மலா சீதாராமன் ஆயுதப்படைகள் மருத்துவ சேவைப் பிரிவு பல ஆண்டுகளாக போர்க்காலத்திலும் , அமைதிக் காலத்திலும் ஆற்றியுள்ள சிறப்பான சேவைகளுக்காகப் பாராட்டு தெரிவித்தார். விருதுகளை வென்றுள்ள இரண்டு ராணுவ மருத்துவமனைகளின் அனைத்து ஊழியர்களுக்கும், அதிகாரிகளுக்கும் அவர் பாராட்டு தெரிவித்தார். மேலும், இந்த மருத்துவமனைகள் அதிநவீன, விரிவான மருத்துவ பராமரிப்பில் மிகச் சிறந்த பணியாற்றியமைக்காக ஒட்டுமொத்த ஆயுதப்படைகள் மருத்துவ சேவை அமைப்பையும் பாராட்டுவதாக அவர் கூறினார்.
ராணுவத்தின் படைப்பிரிவு மருத்துவமனைகளிடையேயும் அதே போன்ற கப்பற்படை, விமானப்படை, மருத்துவமனைகளிடையேயும் ஆரோக்கியமான போட்டியை உருவாக்க 1989ஆம் ஆண்டு பிரதம மந்திரி கோப்பை ஏற்படுத்தப்பட்டது.
------
(Visitor Counter : 105
பிரதமர் அலுவலகம்
ஆடிக் கிருத்திகையை முன்னிட்டு மக்கள் அனைவருக்கும் பிரதமர் வாழ்த்து
பிரதமர் திரு.நரேந்திர மோடி, ஆடிக் கிருத்திகை நன்னாளை முன்னிட்டு மக்கள் அனைவருக்கும் வாழ்த்து தெரிவித்துள்ளார்.
பிரதமர் வெளியிட்டுள்ள ட்விட்டர் பதிவில் ;
“ஆடிக்கிருத்திகை நன்னாளில் அனைவருக்கும் எனது நல்வாழ்த்துக்கள். முருகப்பெருமானின் அருள் எப்போதும் நமக்குக் கிடைக்க பிராத்திப்போம். நம் சமூகம் நலத்துடனும், வளத்துடனும் விளங்க அவன் அருள் புரியட்டும்“ என்று குறிப்பிட்டுள்ளார்.
ஜவுளித்துறை அமைச்சகம்
அதிக அளவிலான, தரமான மற்றும் விரைவான ஜவுளி உற்பத்தியில் கவனம் செலுத்த வேண்டும்: டெக்னோடெக்ஸ் 2023 மாநாட்டில் மத்திய ஜவுளித்துறை அமைச்சர் திரு பியூஷ் கோயல் உரை
அதிக அளவிலான, தரமான மற்றும் விரைவான ஜவுளி உற்பத்தியில் இந்திய ஜவுளி உற்பத்தித் துறையினர் கவனம் செலுத்த வேண்டிய நேரம் இது என மத்திய ஜவுளித்துறை அமைச்சர் திரு பியூஷ் கோயல் கூறியுள்ளார். மும்பையில் நடைபெற்ற டெக்னோடெக்ஸ் 2023 மாநாட்டின் முக்கிய அமர்வில் இன்று உரையாற்றிய அவர், உலகச் சந்தைகளை நாம் கைப்பற்ற இது சரியான நேரம் என்று கூறினார்.
ஐக்கிய அரபு எமிரேட்ஸ், ஆஸ்திரேலியா ஆகிய நாடுகளுடன் தடையற்ற ஒப்பந்தம் கடந்த ஆண்டு முதல் நடைமுறைக்கு வந்துள்ளதாக அவர் தெரிவித்தார். ஐரோப்பிய யூனியனுடனும் வேறு சில நாடுகளுடனும் இந்த ஒப்பந்தம் தொடர்பாக இந்தியா பேச்சு நடத்தி வருவதாக அவர் கூறினார்.
பெரிய நிறுவனங்கள் மற்றும் ஸ்டார்ட் அப் நிறுவனங்கள் ஜவுளித்துறையில் பெருகி வரும் வாய்ப்புகளைப் பயன்படுத்திக் கொள்ளவேண்டும் என்று அவர் கேட்டுக் கொண்டுள்ளார். தொழில்நுட்ப ஜவுளித்துறையில் இந்தியாவின் பங்களிப்பு 2.5 சதவீதமாக உள்ளது என்று கூறிய அவர், இதை 12 சதவீதம் வரை உயர்த்த முடியும் என்று தெரிவித்தார். இத்துறை 200 பில்லியன் டாலர் மதிப்புடைய துறையாக மாறுவதற்கான வாய்ப்புள்ளதாகவும் அவர் கூறினார்.
இந்தியா ஜி-20 தலைமைத்துவத்தைப் பயன்படுத்தி ஜவுளித்துறையில் வாய்ப்புகளை அதிகரிக்க வேண்டும் என்று அந்தத் துறையினரை அவர் கேட்டுக் கொண்டார்.
தேசிய தொழில்நுட்ப ஜவுளி இயக்கத்தின் கீழ், திறன் மேம்பாட்டுடன் கூடிய பிரதமரின் சமர்த் திட்டத்தை ஜவுளித் தொழில்துறையினர் பயன்படுத்திக் கொள்ள வேண்டும் என்று திரு பியூஷ் கோயல் வலியுறுத்தினார்.
பிரதமர் அலுவலகம்
விவசாயிகளின் நலனை உறுதி செய்தல்
கடந்த ஒன்பது ஆண்டுகளி்ல் விவசாயிகளின் நலனுக்காக தொடங்கப்பட்ட பல்வேறு முன்னெடுப்புகளை பகிர்ந்தப் பிரதமர்
கடந்த ஒன்பது ஆண்டுகளில் விவசாயிகளின் நலனுக்காக தொடங்கப்பட்டத் திட்டங்கள் குறித்த கட்டுரைகள், வீடியோக்கள். வரைகலைகள் மற்றும் வீடியோக்கள் அடங்கிய தொகுப்பைப் பிரதமர் திரு நரேந்திர மோடி, சமூக வலைதளங்களில் பகிர்ந்துள்ளார்.
இதுகுறித்து அவர் டிவிட்டர் பதிவில் அவர் கூறியிருப்பதாவது:
“நமது விவசாயிகளின் வியர்வையும், உழைப்பும் நமது நாட்டின் வளர்ச்சியில் பெரும் பங்காற்றியுள்ளது. அவர்களின் இடையூறாத உழைப்பே நமது நாட்டின் உணவுப் பாதுகாப்பின் முதுகெலும்பாகும்.
நமக்கு உணவு அளிப்பவர்களுக்கு அதிகாரமளிக்கத் தொடங்கி ஒன்பது ஆண்டுகளாகின்றன. இதன் மூலம் விவசாயம் புதிய உச்சத்தை அடையும் என்பது உறுதி”
ஆயுஷ்
வடகிழக்கு மாநிலங்களில் வேளாண் அடிப்படையிலான வளர்ச்சிக்கு வேளாண் தொழில்முனைவோர் நிபுணர் குழுவை சந்தித்தார் மத்திய அமைச்சர் சர்பானந்த சோனோவால்
அசாம் உட்பட வடகிழக்கு மாநிலங்களில் விவசாயிகளின் வேளாண் வளர்ச்சிக்கான சாத்தியங்களை ஆராய வேளாண் தொழில்முனைவோர் மற்றும் கல்வி நிறுவனங்களின் நிபுணர் குழுவை ஆயுஷ் அமைச்சர் சர்பானந்த சோனோவால் சந்தித்தார்.
இந்த குழுவுக்கு அசாம் வேளாண் பல்கலைக்கழக துணை வேந்தர் டாக்டர் பித்யுத் தேகா தலைமை தாங்கினார். தற்போதுள்ள விவசாய முறைகள் மற்றும் அதன் பொருளாதார மற்றும் சுற்றுச்சூழல் சாத்தியங்களை மத்திய அமைச்சருக்கு நிபுணர் குழு எடுத்துரைத்தது. ஆர்கானிக் உட்பட விவசாயத்தின் அனைத்து முறைகள் குறித்தும் இதில் ஆலோசிக்கப்பட்டன. வேளாண் மூலம் ஏற்படும் வளர்ச்சி இப்பகுதி மக்களுக்கும் சுற்றுச்சூழலுக்கும் ஏற்றவகையில் இருக்க வேண்டும் என வலியுறுத்தப்பட்டது.
ஆர்கானிக் மற்றும் இயற்கை விவசாயத்திற்கான சாத்தியங்கள் குறித்து விரிவான அறிக்கையை தயார் செய்யும்படி நிபுணர் குழுவிடம் மத்திய அமைச்சர் கேட்டுக் கொண்டார். இந்த அறிக்கை அசாம் வேளாண் பல்கலைக்கழகத்தில் தயாரிக்கப்படவுள்ளது. “வடகிழக்கு மாநிலங்களில் விவசாயத்தின் பயன்களை பெற நவீன தொழில்நுட்பம் மற்றும் நிபுணர்களின் நுட்பங்களை பயன்படுத்த வேண்டும்” என மத்திய அமைச்சர் சர்பானந்த சோனோவால் கூறினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1785431
சுகாதாரம் மற்றும் குடும்ப நலத்துறை அமைச்சகம்
தேசிய சுகாதார இயக்கத்தின் மூலம் கிராமங்கள் மற்றும் நகரங்களில் உள்ள சுகாதார வசதிகள்
நாட்டின் சுகாதார அமைப்பானது, துணை சுகாதார மையம் , ஆரம்ப சுகாதார நிலையம் , சமூக சுகாதார மையம்  ஆகிய மூன்று அடுக்கு அமைப்பை உள்ளடக்கியது. நிறுவப்பட்ட விதிமுறைகளின்படி, கிராமப்புறங்களில் 20,000 மக்கள் தொகை, , 30,000  மக்கள் தொகைக்கு ஒரு ஆரம்ப சுகாதார நிலையம் அமைக்கப்பட வேண்டும். 5,000  மற்றும் 3000  மக்கள் தொகைக்கு துணை மையம் நிறுவப்பட வேண்டும். 1,20,000  மற்றும் 80,000  மக்கள்தொகைக்கான சமூக சுகாதார மையம் அமைக்கப்படுகிறது.
கிராமப்புற சுகாதார புள்ளிவிவரங்கள் என்பது மாநிலங்கள்/யூனியன் பிரதேசங்களால் அறிவிக்கப்பட்ட சுகாதார நிர்வாகத் தரவுகளின் அடிப்படையில் ஒரு வருடாந்திர வெளியீடு ஆகும்.
தேசிய சுகாதார இயக்கத்தின் கீழ், சுகாதாரம் மற்றும் குடும்ப நல அமைச்சகம், அமலாக்கத் திட்டங்கள் வடிவில் பெறப்பட்ட முன்மொழிவுகளின் அடிப்படையில், மனித வள அடிப்படையில் பொது சுகாதார அமைப்பை வலுப்படுத்த மாநிலங்கள்/யூனியன் பிரதேசங்களுக்கு தொழில்நுட்ப மற்றும் நிதி உதவியை வழங்குகிறது.
தேசிய சுகாதார இயக்கத்தின் முக்கிய முயற்சிகளில் ஜனனி ஷிஷு சுரக்ஷா காரியக்ரம் , ராஷ்ட்ரிய பால் ஸ்வஸ்த்ய காரியக்ரம் ), இலவச மருந்துகள் மற்றும் இலவச நோயறிதல் சேவை முன்முயற்சிகள், தேசிய டயாலிசிஸ் திட்டம் மற்றும் தேசிய தர உத்தரவாதக் கட்டமைப்பை செயல்படுத்துதல் ஆகியவை அடங்கும். தேசிய சுகாதார இயக்கத்தின் ஒத்துழைப்பில், தாய்வழி சுகாதாரம், குழந்தை ஆரோக்கியம், இளம்பருவ சுகாதாரம், குடும்பக் கட்டுப்பாடு, உலகளாவிய நோய்த்தடுப்பு திட்டம் மற்றும் காசநோய், எச்ஐவி/எய்ட்ஸ், மலேரியா, டெங்கு போன்ற கொசுக்கள் மூலம் பரவும் நோய்களுக்கான இலவச சேவைகள் வழங்கப்படுகின்றன.
மத்திய சுகாதாரம் மற்றும் குடும்ப நலத்துறை இணை அமைச்சர் டாக்டர் பாரதி பிரவின் பவார் இன்று மாநிலங்களையில் எழுத்துப்பூர்வமாக அளித்த பதிலில் இதனைத் தெரிவித்துள்ளார்.
பாதுகாப்பு அமைச்சகம்
இந்தியப் பாரம்பரியத்தை மீண்டும் கண்டறிவதற்கான இந்திய ராணுவ முன்முயற்சியான உத்பவ் திட்டத்தின் கீழ் நடத்தப்பட்ட தொடக்க குழு விவாதம்
இந்திய ராணுவம், இந்திய ஐக்கிய சேவை நிறுவனத்துடன்  இணைந்து, "இந்திய ராணுவ அமைப்புகளின் பரிணாமம், போர் சண்டை மற்றும் உத்திசார் சிந்தனை- துறையில் தற்போதைய ஆராய்ச்சி மற்றும் முன்னோக்கிய பாதை" என்ற தலைப்பில் புராஜெக்ட் உத்பவ் கீழ் ஒரு குழு விவாதத்தை இன்று நடத்தி முடித்தது.
புராஜெக்ட் உத்பவ் என்பது பண்டைய இந்திய அரசாட்சி, போர்க்கலை, ராஜதந்திரம் மற்றும் மகத்தான மூலோபாயம் ஆகியவற்றிலிருந்து பெறப்பட்ட ஆழமான இந்தியப் பாரம்பரிய அரசு மற்றும் உத்திசார் சிந்தனைகளை மீண்டும் கண்டுபிடிக்க இந்திய ராணுவத்தால் தொடங்கப்பட்ட ஒரு முன்முயற்சியாகும். இந்தத் திட்டம் இந்தியாவின் வளமான வரலாற்று விவரிப்புகளை அரசு மற்றும் உத்திசார் சிந்தனைகளின் தளங்களில் ஆராய முயற்சிக்கிறது. இது சுதேச ராணுவ முறைகள், வரலாற்று நூல்கள், பிராந்திய நூல்கள் மற்றும் ராச்சியங்கள், கருப்பொருள் ஆய்வுகள் மற்றும் சிக்கலான கௌடில்யர் ஆய்வுகள் உள்ளிட்ட பரந்த அலைவரிசையில் கவனம் செலுத்துகிறது.
இந்த முன்னோடி முயற்சி, இராஜதந்திரம் மற்றும் போர் ஆகியவற்றில் இந்தியாவின் பழங்கால அறிவை இந்திய ராணுவம் அங்கீகரித்ததற்கு சான்றாக நிற்கிறது. புராஜெக்ட் உத்பவ் அதன் மையத்தில், வரலாற்று மற்றும் சமகாலத்தை இணைக்க முயற்சிக்கிறது. உள்நாட்டு ராணுவ அமைப்புகளின் பரிணாமம், காலங்காலமாக கடந்து வந்த உத்திகள் மற்றும் ஆயிரக்கணக்கான ஆண்டுகளாக நாட்டை ஆட்சி செய்த சிந்தனை செயல்முறைகள் ஆகியவற்றைப் புரிந்துகொள்வதே இதன் குறிக்கோள் ஆகும்.
பாதுகாப்பு அமைச்சகத்தின் முதன்மை ஆலோசகர் லெப்டினன்ட் ஜெனரல் வினோத் ஜி கண்டரே  இந்த விவாதத்திற்கு தலைமை தாங்கினார். இந்தக் குழுவில் இந்தத் துறையில் மகத்தான பங்களிப்பை வழங்கிய அறிஞர்கள், முன்னாள் வீரர்கள் மற்றும் சேவையில் உள்ள அதிகாரிகள் அடங்குவர், இதில் இராணுவக் கல்வியில் திறமையான அறிஞரான டாக்டர் கஜரி கமல், கௌடில்யர் பற்றிய தனது ஆழமான அறிவை வெளிப்படுத்தினார்.(ANU/AD/PKV/KRS
(Visitor Counter : 48